**О Б Я В Л Е Н И Е**

В изпълнение на сключено Споразумение за партньорство № BG 03-ПС01-32 от 11.12.2015 г.и Анекс № BG03-ПС01-0016 от 01.09.2016 г. Къмпосоченото споразумение между Oбщина Велико Търново в качеството й на партньор на Агенция за социално подпомагане, която е конкретен бенефициент по Проект „Приеми ме 2015” по Оперативна програма „Развитие на човешките ресурси“ 2014-2020 г.,бюджетна линия BG05М9ОР001-2.003 „Приемиме 2015”, Община Велико Търновои Заповед № РД 22-1790/ 13.09.2016 г. за обявяване конкурсна процедура за подбор на**1 /един/ Началник екип и 8 /осем/ социални работници** за предоставяне на социалната услуга„Приемна грижа” в Област Велико Търново разпределени, както следва:

* Началник екип на Областен екип по приемна грижа – 1 /една/ бройка на пълен работен ден с работно място в град Велико Търново.
* Социален работник за предоставяне на социалната услуга „Приемна грижа“ с работно място в град Велико Търново – 3 /три/ бройки на пълен работен ден, с обхват на дейността в общините Велико Търново, Горна Оряховица, Елена, Лясковец и Стражица.
* Социален работник за предоставяне на социалната услуга „Приемна грижа“ с изнесено работно място в град Павликени – 3 /три/ бройки, от които 2 /двама/ на пълен работен ден и 1 /един/ на непълен работен ден, с обхват на дейността в общините Павликени и Сухиндол.
* Социален работник за предоставяне на социалната услуга „Приемна грижа“ с изнесено работно място в град Полски Тръмбеш – 2 /две/ бройки, от които 1 /един/ на пълен работен ден и 1 /един/ на непълен работен ден, с обхват на дейността в общините Полски Тръмбеш и Свишов.

**I. Минимални изисквания за заемане на длъжностите.**

1. **За длъжността Началник екип**

* Степен на завършено образование: висше;
* Образователно-квалификационна степен -„бакалавър”;
* Професионална квалификация – хуманитарна;
* Професионален опит – доказан професионален опит в дейности по закрила на детето не по – малко от 3 /три/ години;
* Опит при изпълнение на проекти – предимство.

1. **За длъжността Социален работник**

* Степен на завършено образование: средно;
* Образователно-квалификационна степен – средно образование;
* Професионална квалификация – хуманитарна;
* Професионален опит - доказан професионален опит в дейности по закрила на детето не по – малко от 3 /три/ години;
* Опит при изпълнение на проекти – предимство.

**II. Характер на работата.**

Характерът на работата за всяка длъжност е определен с длъжностна характеристика, с която кандидатите могат да се запознаят в стая 218 в сградата на Община Велико Търново.

**ІIІ. РЕД ЗА ПРОВЕЖДАНЕ НА ПОДБОРА**

**1.**Необходимите документи, които следва да бъдат представени от кандидатите са:

- Заявление за кандидатстване - по образец;

* Професионална автобиография;
* Декларация от лицето, че е пълнолетен български гражданин, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена позиция – по образец;
* Декларация по чл. 107а, ал. 1 от Кодекса на труда – по образец;
* Копие от документ за придобита образователно-квалификационна степен, която се изисква за длъжността;
* Копие от документи, удостоверяващи продължителността на професионалния опит.

**2.**В срок от **15.09.2016 г. до 14.10.2016 г., включително** кандидатите подават необходимите документи в стая 218 в сградата на Община Велико Търново, пл. „Майка България“ № 2, всеки работен ден от 08.30 ч. до 17.00 ч.

Всяко постъпило заявление за участие в рамките на обявения срок се разглежда от Комисия за избор на Областен екип по приемна грижа, определена със заповед на Кмета на Община Велико Търново.

1. Подборът ще протече в два етапа:

* Проверка за съответствието на представените документи с обявените необходими документи.
* Събеседване.

До етап събеседване не се допускат лица, които не са представили всички необходими документи в срок или представените документи не удостоверяват изпълнението на изискванията.

Списък на допуснатите до събеседване  кандидати, както и датата, часът и мястото на провеждане на събеседването се обявяват на електронната страница на Община Велико Търново на адрес: [www.veliko-turnovo.bg](http://www.veliko-turnovo.bg) и на информационното табло на Център за информация и услуги на гражданите в сградата на Община Велико Търново.

Събеседването се провежда от Комисията за избор на Областен екип по приемна грижа и има за цел да се установи в каква степен всеки кандидат притежава професионални качества и мотивация, необходими за изпълнението на длъжността.

След приключване на работата си комисията изготвя протокол с резултатите от събеседването и списък с класираните кандидати в 3-дневен срок от провеждането му.

Кметът на Община Велико Търново сключва трудови договори с класираните кандидати.

Възнагражденията по трудовите договори се осигуряват по Проект „Приеми ме 2015“ по Оперативна програма „Развитие на човешките ресурси“ 2014-2020 г., бюджетна линия BG05М9ОР001-2.003 „Приеми ме 2015“

За допълнителна информация: тел. 062/ 619 220 – Дирекция „Социални дейности и здравеопазване” в Община Велико Търново.